**Azi, fatidic ziua mea e însângerată**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poezie repostata la cererea dragilor mei confrati...

Azi, fatidic ziua mea e însângerată

Azi, fatidic, ziua mea e însângerată

Şi cât de veselă şi caldă este ziua ta

Veneai mai ieri mlădie, parfumată,

La pieptul meu doreai să stai…aşa!

Şi cât de neagra-i ziua mea în colivie

Şi ce luceşte dulce ziua ta şi vrea.

Veneai cândva ca boarea aurie

Şi fâlfâia secara în părul tău de stea!

Nepământească, diafană, curată,

Graţioasă, ca lebăda pe ape veneai,

Cu virgine parfumuri, cu vise de fată

Şi vrajă, şi farmec, şi câte şi câte n-aveai...

Întinsă stăteai pe mâna mea-ndoită,

Cu ochii aprindeam stele-n apus

Pe versuri ne legăna melodia vrăjită

Şi câte şi câte nu ne-aveam de spus!

Azi nu ştiu unde-ţi zboară inima duioasă,

Iar pentru a mea tristeţe nu e vina ta;

Şi cât de liberă şi cât eşti de voioasă

Şi cât de neagră este soarta mea !

Eu voi pleca sub lespezi de rugină

Într-un mormânt închis, devorator.

Cu altul, cât de dulce este traiul tău, regină

Şi cât de trist... sunt nevoit să mor...!